Priekšlikums PADOMES LĒMUMS ar ko nosaka nostāju, kas Eiropas Savienībai jāieņem Starptautiskajā Graudu padomē attiecībā uz 1995. gada Graudu tirdzniecības konvencijas termiņa pagarināšanu /* COM/2012/0779 final - 2012/0362 (NLE) */





PASKAIDROJUMA RAKSTS 1. Kopiena noslēdza 1995. gada Graudu tirdzniecības konvenciju (turpmāk ― „Konvencija”) ar Padomes Lēmumu 96/88/EK[1] ar termiņu līdz 1998. gada 30. jūnijam; kopš tā laika šis termiņš ir ticis regulāri pagarināts. Pēdējo reizi Konvencijas termiņu ar Starptautiskās Graudu padomes lēmumu pagarināja 2011. gada jūnijā, un tā būs spēkā līdz 2013. gada 30. jūnijam. 2. Savienības interesēs ir turpmāk pagarināt Konvencijas termiņu uz laikposmu līdz diviem gadiem. 3. Konvencijas termiņa pagarināšana nozīmē, ka ES turpinās veikt ieguldījumu Starptautiskās Graudu padomes administratīvajā budžetā, šim nolīgumam aptverot gan 1995. gada Graudu tirdzniecības konvenciju, gan 1999. gada Pārtikas atbalsta konvenciju. Šīs iemaksas ir paredzētas ES budžeta pozīcijā 05 06 01 (Starptautiskie lauksaimniecības nolīgumi). 4. Šā priekšlikuma mērķis ir panākt, lai Padome Komisiju pilnvarotu Starptautiskajā Graudu padomē Savienības vārdā balsot par Graudu tirdzniecības konvencijas termiņa pagarināšanu līdz 2015. gada 30. jūnijam. 2012/0362 (NLE) Priekšlikums PADOMES LĒMUMS ar ko nosaka nostāju, kas Eiropas Savienībai jāieņem Starptautiskajā Graudu padomē attiecībā uz 1995. gada Graudu tirdzniecības konvencijas termiņa pagarināšanu EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 207. pantu saistībā ar 218. panta 9. punktu, ņemot vērā Komisijas priekšlikumu, tā kā: (1) Kopiena noslēdza 1995. gada Graudu tirdzniecības konvenciju ar Padomes Lēmumu 96/88/EK[2], un tās spēkā esības termiņš ir ticis regulāri pagarināts uz turpmākiem divu gadu laikposmiem. Pēdējo reizi Konvencijas termiņu ar Starptautiskās Graudu padomes lēmumu pagarināja 2011. gada jūnijā, un tā būs spēkā līdz 2013. gada 30. jūnijam. Savienības interesēs ir atkārtoti pagarināt nolīguma termiņu. Tāpēc Komisija, kas pārstāv Savienību Graudu tirdzniecības konvencijā, būtu jāpilnvaro balsot par šādu pagarinājumu, IR NOLĒMUSI ŠĀDI. 1. pants Nostāja, kas Eiropas Savienībai jāieņem Starptautiskajā Graudu padomē, ir balsot par 1995. gada Graudu tirdzniecības konvencijas termiņa turpmāku pagarināšanu uz laikposmu līdz diviem gadiem. Ar šo Komisija tiek pilnvarota paust šo nostāju Starptautiskajā Graudu padomē. 2. pants Šis lēmums stājas spēkā tā pieņemšanas dienā. Briselē, Padomes vārdā — priekšsēdētājs TIESĪBU AKTA FINANŠU PĀRSKATS Politikas joma: Lauksaimniecība un lauku attīstība Darbība: Lauksaimniecības un lauku attīstības politikas starptautiskie aspekti darbības nosaukums: 1995. gada graudu tirdzniecības konvencijas termiņa pagarināšana 1. BUDŽETA POZĪCIJA UN NOSAUKUMS 4. pozīcija. ES – globālo procesu dalībniece 05 06 01: Starptautiskie nolīgumi par lauksaimniecību 2. KOPĒJIE RĀDĪTĀJI 2.1. Kopējais piešķīrums darbībai (darbības apropriācijas): EUR 0,833 miljoni 2.2. Piemērošanas termiņš: 1.7.2013. līdz 30.6.2015. 2.3. Kopējā daudzgadu izdevumu aplēse (miljonos EUR), ja budžeta lēmējinstitūcija apstiprina 2014. un 2015. gada budžetu || 2013/14 || 2014/15 || Kopā Saistības || 0,406 || 0,427 || 0,833 Maksājumi || 0,406 || 0,427 || 0,833 2.4. Atbilstība finanšu programmas izstrādei un finanšu plānam X Priekšlikums atbilst pašreizējai finanšu programmas izstrādei 2.5. Finansiālā ietekme uz ieņēmumiem X Finansiālas ietekmes nav (saistīts ar pasākuma īstenošanas tehniskajiem aspektiem) 3. BUDŽETA INFORMĀCIJA Izdevumu veids || Jauns || EBTA iemaksa || Kandidātvalstu iemaksas || Finanšu plāna pozīcija Oblig. || Dif. || Nē || Nē || Nē || 4. ES – globālo procesu dalībniece 4. JURIDISKAIS PAMATS Līguma (LESD) 207. pants saistībā ar 218. panta 9. punktu. 5. RAKSTUROJUMS UN PAMATOJUMS 5.1. Kopienas intervences pasākumu nepieciešamība Ņemot vērā ES ekonomisko nozīmību, jo īpaši lauksaimniecības nozarē, tai ir jābūt pārstāvētai starptautiskos lauksaimniecības nolīgumos, kas ir svarīgi, lai sekotu līdzi pārmaiņām pasaulē un aizstāvētu Savienības intereses attiecīgo produktu jomā. ES iemaksas par dalību Starptautiskajā Graudu padomē (SGP) dod iespēju sasniegt starptautisko nolīgumu mērķus. SGP, kas ir atbildīga par nolīguma, kas attiecas uz Graudu tirdzniecības konvenciju (1995) un Pārtikas atbalsta konvencijas (1999) administrēšanu, sekmē nolīgumu mērķu sasniegšanu, tostarp starptautisku sadarbību, statistikas informācijas apmaiņu, tirgus tendenču prognozēšanu utml., un attiecībā uz Pārtikas atbalsta konvenciju nodrošina, ka Eiropas Savienība jaunattīstības valstīm sniedz minimālo pārtikas atbalstu. Tāpēc ES ir ieinteresēta būt par šo konvenciju dalībnieci. Dalības iemaksas nosaka katru gadu, un tās jāmaksā, kamēr vien ES ir konvenciju dalībniece. Nav šaubu, ka tad, ja ES nāktos vienai pašai veikt tādas darbības, kādas veic SGP, to kopējās izmaksas ievērojami pārsniegtu dalības iemaksas. 5.2. Paredzētās darbības un budžeta intervences pasākumi ES maksā ikgadēju dalības maksu SGP un tā ir jāmaksā, kamēr ES ir šo konvenciju parakstītāja. Eiropas Komisija pilnībā iesaistās SGP darbībā un pilnīgi izmanto līdzdalības priekšrocības. 6. FINANSIĀLĀ IETEKME 6.1. Kopējā finansiālā ietekme uz darbības apropriācijām Saistības (noapaļotas līdz 3 zīmēm aiz komata): EUR 0,833 miljoni divu gadu laikposmā — EUR 0,406 miljoni 2013./2014. gadā un 0,427 miljoni 2014./2015. gadā. 6.2. Aprēķins Ar abu konvenciju piemērošanu saistītos izdevumus sedz no visu Graudu tirdzniecības konvencijas dalībnieču gada iemaksām. Dalībvalsts iemaksu nosaka proporcionāli balsu skaitam, kāds piešķirts attiecīgajai dalībniecei, un proporcionāli tās ietekmei starptautiskajā tirgū. Graudu tirdzniecības konvencijā kopā ir 2000 balsis, no kurām Eiropas Savienībai 2013./14. un 2014./2015. gadā ir paredzētas 380 balsis. 2013./2014. gadam paredzētās izmaksas uz vienu balsi ir EUR 1,070, tātad ES ieguldījums būs EUR 0,406 miljoni. Ņemot vērā korekciju izmaksām uz vienu balsi, paredzams, ka izmaksas 2014./2015. gadā būs EUR 0,427 miljoni. Šīs summas jau ietver 10% drošības rezervi (valūtas maiņas kurss, neparedzētas izmaiņas organizācijā utml.). Aprēķiniem izmantots maiņas kurss EUR 1,25 = GBP 1. 7. IETEKME UZ PERSONĀLU UN ADMINISTRATĪVIE IZDEVUMI 7.1. Ietekme uz cilvēkresursiem Amata veids || Personāls, kas iesaistāms darbības pārvaldībā, izmantojot esošos resursus || Kopā || Darbības ietvaros veicamo uzdevumu apraksts Pastāvīgo amata vietu skaits || Pagaidu amata vietu skaits || Ierēdņi vai pagaidu darbinieki || A B C || 0,2 0,1 – || – – – || 0,2 0,1 – || Sagatavošanās līdzdalībai SGP sanāksmēs un tajās pieņemto lēmumu izpildes uzraudzība Citi cilvēkresursi || – || – || – || Kopā || 0.3 || – || 0.3 || 7.2. Kopējā finansiālā ietekme uz cilvēkresursiem Cilvēkresursu veids || Summa (EUR) || Aprēķina metode Ierēdņi Pagaidu darbinieki || 36 600 || 0,3 x 122 000 Citi cilvēkresursi || || Kopā || 36 600 || 8. UZRAUDZĪBA UN NOVĒRTĒŠANA 8.1. Uzraudzības sistēma Komisijas dienesti pilnībā piedalīsies dažādās SGP sanāksmēs (Administratīvo komiteju, Padomes sapulcē), kas ir par budžeta iemaksu noteikšanu atbildīgās organizācijas vadības struktūras. Ziņojumus par šīm sanāksmēm un tajās pieņemtajiem lēmumiem publicē, un tie ir brīvi pieejami biedriem. 9. KRĀPŠANAS APKAROŠANAS PASĀKUMI ES iemaksu veikšanu un kontroli pārbauda atbilstīgi SGP noteikumiem. Īpaši noteikumi attiecībā uz revīziju un kontroli ir noteikti šīs starptautiskās organizācijas juridiskajā pamatā. Šīs organizācijas finanšu pārskatus pārbauda neatkarīgs ārējais revidents. Pārbaudītos pārskatus apstiprināšanai un vēlākai publicēšanai iesniedz SGP kompetentajai struktūrai. [1] OV L 21, 27.1.1996., 47. lpp. [2] OV L 21, 27.1.1996., 47. lpp.